Sacrosanctæ ecclesiæ in honore beatorum apostolorum Petri et Pauli fundate, in pago Matisconensi, in villa Cluniaco, quam domnus Odo abbas ad regendum habere videtur, ego Leotaldus, Dei gratia comes, necnon et uxor mea Ermengardis, pro Dei amore et eterna retributione, ut pius Dominus animas nostras vel parentum nostrorum, Alberici atque Tolosane, Manassei et Ermengardis, necnon Geraldi, amici nostri, seu omnium fidelium christianorum, tam vivorum quam et defunctorum, liberare dignetur de penis inferni, pro ipso amore cedimus atque donamus ad ipsam casam Dei aliquid ex rebus nostris in pago Lugdunensi, in villa Dardaniaco, super fluvium Sillia, quesitum et inquirendum, cum omnibus appenditiis vel servientibus supermanentibus; quicquid ibi visi sumus habere, totum ad integrum donamus ad ipsam Dei casam, ad stipendium fratrum ibidem Deo jugiter servientium. Si quis vero qui donationem istam contradixerit, iram Dei incurrat et auri libras IIII componat, et donatio ista firma permaneat, stipulatione subnixa. S. Leotardi, S. Enmengardis, qui donationem istam fieri et rogaverunt firmare. S. Gaufredi comitis. S. Nardoini. S. Leodegarii. S. Ratherii. S. Geraldi. S. Gozfredi. S. Gosberti. S. Vuicherani. S. Maioli. S. Odeilardi. S. Aalberti. S. Geraldi. S. Ardradi. S. Vuichardi. S. Aalgarii. S. Bovonis. Data per manum Berardi, die mercurio, II idus aprilis, anno XII regnante Rodulfo rege.